《春晚疾后临眺》
宋代·李洪

游丝横路网春晖，落絮飘扬未肯归。
绿满郊园梅子熟，昼长庭院燕雏飞。
登临供赋山分绣，扶病经时带减围。
更向江天买鱼具，轻蓑绝胜芰荷衣。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。